คุณกำลังขับรถอยู่บนทางหลวง แล้วจู่ ๆ
ก็มีไฟเบรกรถปรากฏขึ้นอยู่หน้าคุณเต็มไปหมด
ไม่มีอุบัติเหตุ ไม่มีไฟจราจร
ไม่ได้มีการเปลี่ยนการจำกัดความเร็ว หรือถนนแคบลง
แล้วเป็นเพราะ @#$%! อะไร ถึงได้รถติดขนาดนี้
เมื่อการจราจรติดขัด โดยไม่มีสาเหตุที่ชัดเจน
เราเรียกว่า รถติดลวง
รถติดลวงเป็นปรากฎการณ์ ที่เกิดขึ้นอย่างกระทันหัน
ซึ่งปรากฏการณ์นี้ควบคุมได้ยาก และไม่ได้เกิดขึ้นโดยเดี่ยว ๆ
แต่อย่างไรก็ตาม เราสามารถจำลองสถานการณ์รถติดแบบนี้ได้
และยังเข้าใจหลักการ ที่ทำให้เกิดขึ้นได้อีกด้วย
และเราก็เข้าใกล้เป้าหมาย
ที่จะป้องกันรถติดแบบนี้ได้ ในอนาคตอันใกล้นี้แล้ว
การที่จะเกิดรถติดลวงได้นั้น ต้องมีรถเป็นจำนวนมากบนถนน
แต่ไม่ได้หมายความว่า การมีรถจำนวนมากวิ่งอยู่บนถนน
จะทำให้การจราจรติดขัด
อย่างน้อยนี่จะไม่เกิดขึ้นถ้ารถทุกคัน รักษาความเร็วและระยะห่างที่เท่ากัน
จากรถคันอื่น ๆ
ในการจราจรที่หนาแน่น แต่ยังเคลื่อนตัวได้อยู่นี้
แค่มีการรบกวนเล็กน้อย ก็สามารถทำให้เกิดเหตุการณ์ลูกโซ่
ที่ทำให้เกิดรถติดได้
สมมุติว่ามีรถคันหนึ่งเบรกนิดเดียว
รถคันอื่น ๆ ที่ตามมาก็จะเบรก มากกว่าเดิมอีกเล็กน้อย
ทำให้เกิดคลื่นของไฟเบรก ที่ถ่ายทอดไปด้านหลัง
ตามรถที่อยู่บนถนน
คลื่นหยุด ๆ ไป ๆ เหล่านี้สามารถ ถ่ายทอดไปบนทางหลวงได้หลายกิโลเมตร
เมื่อมีรถบนถนนไม่หนาแน่น
การจราจรก็จะลื่นไหล เนื่องจากการรบกวนเล็กน้อย
เช่น รถเปลี่ยนเลน หรือชะลอตรงทางโค้ง
รถคันอื่น ๆ สามารถปรับตัวตามได้ทัน
แต่เมื่อจำนวนรถบนถนน หนาแน่นเกินค่าวิกฤติค่าหนึ่ง
ซึ่งโดยทั่วไปคือเมื่อรถอยู่ห่างกัน น้อยกว่า 35 เมตร
พฤติกรรมของระบบ ก็จะเปลี่ยนไปอย่างมาก
ทำให้เกิดความไม่เสถียรในการเคลื่อนที่ ซึ่งก็แปลว่าการรบกวนเล็กน้อยจะถูกขยายขึ้น
ความไม่เสถียรในการเคลื่อนที่นี้ ไม่ได้เกิดขึ้นแค่ในรถติดลวงเท่านั้น
แต่ยังมีส่วนในการสร้างหยดน้ำฝน เนินทราย รูปแบบเมฆ และอื่น ๆ
ความไม่เสถียรนี้ เป็นวงจรแบบกระตุ้นย้อนกลับ
เมื่อเลยความหนาแน่นวิกฤติไปแล้ว
จำนวนรถที่เพิ่มขึ้นมา จะลดจำนวนรถต่อวินาที
ที่ผ่านจุดจุดหนึ่งบนถนน
ซึ่งก็จะทำให้ต้องใช้เวลานานขึ้น เพื่อให้รถกลุ่มหนึ่ง
เคลื่อนที่ออกจากส่วนหนึ่งของถนน ทำให้ความหนาแน่นของรถเพิ่มขึ้นไปอีก
ซึ่งในที่สุดก็จะทำให้เกิด รถติดแบบหยุด ๆ ไป ๆ มากขึ้น
คนขับรถมักจะไม่ได้สังเกตว่า ต้องเริ่มชะลอก่อนที่จะถึงส่วนที่รถติด
ซึ่งนั่นทำให้คันหลัง ๆ ต้องเบรก แรงขึ้นเรื่อย ๆ เพื่อไม่ให้ชนคันหน้า
การทำเช่นนี้ทำให้คลื่นการเบรก จากรถสู่รถแรงขึ้นเรื่อย ๆ
นอกจากนี้ คนมักจะชอบเร่งรถเร็วเกินไป หลังจากที่หยุดช้าลง
ซึ่งก็คือการพยายามขับรถเร็วกว่า
ความคล่องตัวของจราจร ที่อยู่ด้านหน้า
จากนั้นก็จะต้องเบรกอีกครั้ง ในที่สุดก็จะทำให้เกิดวงจรย้อนกลับอีก
ทำให้เกิดการจราจรแบบหยุด ๆ ไป ๆ
ในทั้งสองกรณีนี้ คนขับรถทำให้รถติดขึ้น
เพียงเพราะว่าพวกเขาไม่สามารถ ประเมินสภาพการจราจรด้านหน้าได้ดีพอ
รถที่ขับได้ด้วยตนเองที่มีข้อมูล สภาพการจราจรด้านหน้า
จากรถที่เชื่อมต่อด้วย หรือเซ็นเซอร์บนถนน
อาจจะสามารถแก้ปัญหา รถติดลวงได้แบบเรียลไทม์
รถเหล่านี้จะควบคุมให้ขับด้วย ความเร็วที่เท่ากันและเว้นระยะได้ปลอดภัย
เข้ากันกับความเร็วเฉลี่ย ของความคล่องตัวโดยรวมได้
ทำให้ไม่เกิดคลื่นการจราจรขึ้น
ในสถานการณ์ที่ มีรถติดอยู่แล้ว
รถอัตโนมัติ จะสามารถคาดเดาได้
ทำให้เบรกได้ล่วงหน้าอย่างไม่กระทันหัน มากกว่าการใช้คนขับรถ
และลดความรุนแรงของคลื่น
และก็ไม่ได้ต้องใช้รถที่ขับได้ด้วยตนเอง หลายคันมาก
ในการทดลองเมื่อเร็ว ๆ นี้ รถอัตโนมัติหนึ่งคันต่อรถที่ใช้คนขับ 20 คัน
ก็เพียงพอที่จะลด และป้องกันการเกิดคลื่นจราจรได้
รถติดนั้นไม่ได้เป็นเพียง ความน่ารำคาญในชีวิตประจำวันเท่านั้น
แต่ยังเป็นสาเหตุหลักของอุบัติเหตุ
การสูญเสียทรัพยากร และมลพิษที่เป็นอันตรายต่อโลกอีกด้วย
แต่เทคโนโลยีใหม่นี้จะช่วยลด รถติดแบบนี้ได้
ทำให้ถนนของเราปลอดภัยมากขึ้น
การเดินทางประจำวันของเรามีประสิทธิภาพขึ้น และอากาศของเราสะอาดขึ้น
และครั้งต่อไปที่คุณเจอรถติด
คุณอาจจะรู้สึกดีขึ้นเมื่อรู้ว่าคนขับรถ คนอื่น ๆ อาจจะไม่ได้ขับรถอย่างไม่ใส่ใจ
แต่อาจจะแค่ไม่รู้ถึงสภาพถนนด้านหน้า และขับตาม ๆ กันไปเท่านั้น